Bridžendas (sritis)
Bridžendas (val. Pen-y-bont ar Ogwr; angl. Bridgend) – sritis istorinėje Glamorgano grafystėje, pietų Velse. 2011 m. duomenimis, srityje gyveno 139,2 tūkstančiai gyventojų. Administracinis centras bei didžiausias miestas – Bridžendas. Bridžendo sritis suformuota 1996 m. balandžio 1 d. Jungtinės Karalystės Parlamento nutarimu. Vietinės valdžios įstatymu sritis buvo padalinta į 20 komunų.